Pacient s pľúcnou embóliou hľadá pomoc pre problémy s hemeroidmi spojenými s liekmi
Dobrý deň. Som rok po pľúcnej embólii. Užívaniam Xanirvu a Detralex. Lieky spôsobujú často (týždenne) hnačku a krvácanie hemeroidov a vonkaj.hemeroidy, aj keď používam Procto Glyvenol. Mohlo by pomcť zmenit PG za Hemorven? Môžem Hemorven (tbl) použiť pri hore uvedených liekoch?Ďakujem veľmi  pekne.
Dobrý deň.
Ďakujeme za Vašu otázku.
Výživový doplnok Hemorven obsahuje kombináciu výťažkov akácie a šišiaku (phytocoxin), rutínu, vitamínu C a zinku. Vysoké dávky vitamínu C môžu ovplyvniť aktivitu antikoagulancií (Xanirva). Preto je potrebná pri súčasnom užívaní opatrnosť a vyhnúť sa užívaniu ďalších prípravkov s obsahom vitamínu C. Vzhľadom však na to, že sa u Vás vyskytuje krvácanie, je potrebné upovedomiť o danej skutočnosti predpisujúceho lekára, keďže sa môže jednať o vedľajší účinok lieku Xanirva.
Prajem pekný zvyšok dňa.
S pozdravom
Mgr. Barbora Bičanovská